Eric Linklater

Eric Robert Russell Linklater (født 8. mars 1899 i Vale of Glamorgan i Wales, død 7. november 1974 i Aberdeen) var en britisk forfatter av romaner, militærhistorie, reiseskildinger og barnebøker. Linklater var også rektor ved University of Aberdeen 1945–48. Han er blant annet kjent for barneboka Det blåser på månen (1944, The Wind on the Moon), som han mottok Carnegie Medal in Literature for i carnegiegreenaway.org.uk  Eric Linklater .

 Bakgrunn 
Linklater var født i Wales, men faren Robert Baikie Linklater (1865–1916) var fra Orknøyene, og Eric vokste opp i Aberdeen og på Orknøyene. Morfaren var av svensk avstamning, og Linklater følte seg knyttet til de skandinaviske landene.

Hans roman The Men of Ness (1932) handler om den danske sagnhelten Ragnar Lodbrok. Han begynte ved universitetet i 1916, og skulle studere engelsk og medisin, men avbrøt medisinstudiene og bodde 1925-27 i Bombay, hvor han arbeidet i avisen The Times of India. Deretter hadde han studieår ved Cornell University og University of California, Berkeley.

Han giftet seg i 1933 med Marjorie MacIntyre (1909–1997). De bosatte seg på Orknøyene i 1933 og fikk fire barn, blant dem journalisten Magnus Linklater. Fra 1947 bodde de igjen på fastlandet, i Ross-shire. Han var rektor ved University of Aberdeen 1945–48, og mottok en æresgrad året etter. Han tjenestegjorde både i første og andre verdenskrig, ble utnevnt til kommandør (CBE) av Order of the British Empire i 1954 og ble medlem av Royal Society of Edinburgh i 1971.

 Forfatterskap 
Han debuterte med White Maa's Saga i 1929 og fikk sitt gjennombrudd medJuan in America (1931), som er en pikaresk skildring av forbudstiden. Forfatterskapet ellers omfatter krigssatire, skotsk historie og selvstendighetsdebatt og flere selvbiografiske skildringerR.G. «Eric Linklater». I The Age, 13.2.1942.

Flere av hans bøker ble oversatt til norsk mellom 1932 og 1954, og utgitt på Aschehoug forlagNorsk bokfortegnelse. De to barnebøkene Det blåser på månen og oppfølgeren The Pirates in the Deep Green Sea (1949) er begge nyoversatt til dansk av og med omslagsillustrasjoner av Margrethe IIKari Sønsthagen og Torben Weinreich. Leksikon for børnelitteratur. København, 2003. ISBN 87-411-5970-5.

Romanen Private Angelo (1946) som bygget på Linklaters egne erfaringer fra felttoget i Italia 1944-45, ble filmet i 1949 med Peter Ustinov i hovedrollen, og også flere andre av hans bøker er filmetSe profil på Internet Movie Database.

 Utgivelser på norsk 

 Juan i Amerika, 1932 (Juan in America)
 Vertshuset "Pelikanen", 1933 (Poet's pub)
 Magnus i Skottland, 1934 (Magnus Merriman)
 Juan i Kina, 1937 (Juan in China)
 Onkel Johns siste vilje, 1938 (Ripeness is all)
 Menig Angelo, 1946 (Private Angelo)
 Det blåser på månen, 1946 (The wind on the moon)
 Mitt dårligere jeg, 1950 (The man on my back)
 Herr Byculla, 1951 (Mr. Byculla)
 Trolldom med gamle ben, 1954 (A spell for old bones)

 Referanser 

 Eksterne lenker 

 Biografi

Kategori:Britiske barnebokforfattere
Kategori:Skotske forfattere
Kategori:Order of the British Empire (CBE)
Kategori:Carnegie Medal in Literature
Kategori:Personer fra Orknøyene
Kategori:Personer fra Vale of Glamorgan
Kategori:Alumni fra Cornell University
Kategori:Alumni fra UC Berkeley